CELEX: C2006/281/12
Language: da
Date: 2006-11-18 00:00:00
Title: Sag C-356/04: Domstolens dom (Store Afdeling) af 19. september 2006 — Lidl Belgium GmbH & Co. KG mod Etablissementen Franz Colruyt NV (anmodning om præjudiciel afgørelse fra Rechtbank van koophandel Brussel — Belgien) (Direktiv 84/450/EØF og 97/55/EF — vildledende reklame — sammenlignende reklame — betingelser for tilladelighed — sammenligning af de generelle prisniveauer, der anvendes af butikskæder — sammenligning af priser på et udvalg af varer)

18.11.2006   
            
            
               DA
            
            
               Den Europæiske Unions Tidende
            
            
               C 281/7
            
         Domstolens dom (Store Afdeling) af 19. september 2006 — Lidl Belgium GmbH & Co. KG mod Etablissementen Franz Colruyt NV (anmodning om præjudiciel afgørelse fra Rechtbank van koophandel Brussel — Belgien)
   (Sag C-356/04) (1)
   
   (Direktiv 84/450/EØF og 97/55/EF - vildledende reklame - sammenlignende reklame - betingelser for tilladelighed - sammenligning af de generelle prisniveauer, der anvendes af butikskæder - sammenligning af priser på et udvalg af varer)
   (2006/C 281/12)
   Processprog: nederlandsk
   Den forelæggende ret
   Rechtbank van koophandel Brussel
   Parter i hovedsagen
   
      Sagsøger: Lidl Belgium GmbH & Co. KG
   
      Sagsøgt: Etablissementen Franz Colruyt NV
   Sagens genstand
   Anmodning om præjudiciel afgørelse — Rechtbank van Koophandel Brussel — fortolkning af artikel 3, stk. 1, litra a), b) og c), i Rådets direktiv 84/450/EØF af 10. september 1984 om indbyrdes tilnærmelse af medlemsstaternes love og administrative bestemmelser om vildledende reklame (EFT L 250, s. 17), som indsat ved Europa-Parlamentets og Rådets direktiv 97/55/EF af 6. oktober 1997 (EFT L 290, s. 18) — sammenlignende reklame — sammenligning af en annoncørs generelle prisniveau med konkurrenternes uden angivelse af, hvilke varer der sammenlignes med hensyn til deres pris
   Konklusion
   
               1)
            
            
               Den ved artikel 3a, stk. 1, litra b), i Rådets direktiv 84/450/EØF af 10. september 1984 om vildledende og sammenlignende reklame, som ændret ved Europa-Parlamentets og Rådets direktiv 97/55/EF af 6. oktober 1997, fastsatte betingelse for, at sammenlignende reklame er tilladt, skal fortolkes således, at den ikke er til hinder for, at en sammenlignende reklame samlet vedrører dagligvaresortimenter, der forhandles af to konkurrerende butikskæder, når de nævnte sortimenter hver består af enkelte varer, der ved en parvis sammenligning hver for sig opfylder det krav om sammenlignelighed, der er fastsat ved denne bestemmelse.
            
         
               2)
            
            
               Artikel 3a, stk. 1, litra c), i direktiv 84/450, som ændret ved direktiv 97/55, skal fortolkes således, at det krav om, at reklamen »er objektiv og sammenligner« de omhandlede varers relevante egenskaber, der er fastsat ved denne bestemmelse, ikke — når det drejer sig om sammenligning af priser på et sortiment af sammenlignelige dagligvarer, der forhandles af butikskæder, eller af det generelle prisniveau, som disse kæder anvender for så vidt angår sortimentet af sammenlignelige varer, som de forhandler — indebærer, at alle de sammenlignede varer og priser, dvs. både annoncørens og alle dennes konkurrenters, der indgår i sammenligningen, skal anføres udtrykkeligt og udtømmende i reklamen.
            
         
               3)
            
            
               Artikel 3a, stk. 1, litra c), i direktiv 84/450, som ændret ved direktiv 97/55, skal fortolkes således, at følgende udgør egenskaber ved de af de to butikskæder forhandlede varer, »der kan dokumenteres« i denne bestemmelses forstand:
               
                           —
                        
                        
                           priserne på de nævnte varer
                        
                     
                           —
                        
                        
                           det generelle prisniveau, der anvendes af sådanne butikskæder for så vidt angår deres sortimenter af sammenlignelige varer og størrelsen af den besparelse, der kan opnås af den forbruger, der køber sådanne varer hos den ene frem for den anden af disse kæder, for så vidt som de pågældende varer faktisk udgør en væsentlig del af det sortiment af sammenlignelige varer, på grundlag af hvilket det generelle prisniveau er blevet fastsat.
                        
                     
         
               4)
            
            
               Artikel 3a, stk. 1, litra c), i direktiv 84/450, som ændret ved direktiv 97/55, skal fortolkes således, at en egenskab i en sammenlignende reklame kun opfylder kravet i denne artikel om at kunne dokumenteres, når de sammenligningsoplysninger, der ligger til grund for, at egenskaben nævnes, ikke opregnes i reklamen, når annoncøren informerer navnlig modtagerne af reklamen om, hvor og hvordan de med lethed kan få kendskab til disse oplysninger med henblik på at sikre sig dokumentation for dem, eller, hvis de ikke besidder færdighederne hertil, at få sikret dokumentation for oplysningernes rigtighed og rigtigheden af den omhandlede egenskab.
            
         
               5)
            
            
               Artikel 3a, stk. 1, litra a), i direktiv 84/450, som ændret ved direktiv 97/55, skal fortolkes således, at sammenlignende reklame, hvori det angives, at annoncørens generelle prisniveau er lavere end dennes væsentligste konkurrenters, når sammenligningen blot er foretaget på grundlag af et udvalg af varer, kan have vildledende karakter, når reklamen:
               
                           —
                        
                        
                           ikke lader det fremgå, at sammenligningen kun vedrører et sådant udvalg og ikke alle annoncørens varer
                        
                     
                           —
                        
                        
                           ikke identificerer de oplysninger, der indgår i den foretagne sammenligning, eller ikke informerer modtageren om den informationskilde, hvor en sådan identifikation er tilgængelig, eller
                        
                     
                           —
                        
                        
                           indeholder en kollektiv henvisning til størrelsen af den besparelse, som kan opnås af en forbruger, der foretager sine køb hos annoncøren frem for hos dennes konkurrenter, uden at foretage individuel angivelse af det respektive generelle prisniveau, der anvendes af hver af disse konkurrenter, og af den besparelse, der kan opnås ved at foretage sine køb hos annoncøren frem for hos en af disse konkurrenter.
                        
                     
         
      (1)  EUT C 273 af 6.11.2004.